UZAICINĀJUMS
Sabiedrība ar ierobežotu atbildību “Daugavpils dzīvokļu un komunālās saimniecības uzņēmums” aicina potenciālos pretendentus piedalīties cenu aptaujā 
SIA “Daugavpils dzīvokļu un komunālās saimniecības uzņēmums”

dzīvojamo māju dūmvadu tīrīšana
(identifikācijas Nr. SIA DDzKSU 2026/099P)
I. Vispārīgā informācija

1. Uzaicinājuma publicēšanas datums: 2026.gada 28.oktobris
2. Pasūtītāja nosaukums, adrese un rekvizīti:
	Pasūtītāja nosaukums
	SIA “Daugavpils dzīvokļu un komunālās saimniecības uzņēmums”

	PVN maksātāja reģistrācijas numurs
	41503002485

	Juridiskā adrese
	Liepājas iela 21, Daugavpils, LV-5417

	Tālruņa Nr.
	80007287

	Elektroniskā pasta adrese
	pasts@ddzksu.lv

	Mājaslapas adrese (URL)
	www.ddzksu.lv

	Kontaktpersona
	iepirkumu speciālists Diāna Ogijenko, 304.kab.

	Tālruņa Nr.
	654 07268

	e-pasta adrese
	diana.ogijenko@ddzksu.lv

	Darbs
	Pirmdiena

Otrdiena

Trešdiena Ceturtdiena
	08.00 – 12.00, 12.45 – 17.00

	
	Piektdiena
	08.00 – 12.00, 13.00 – 16.00

	Kontaktpersona
	Dzīvojamo māju/īpašumu apsaimniekošanas nodaļas vadītāja Inese Kovalāne(ar specifikāciju saistītos jautājumos)

	Tālruņa Nr.
	26011944


3. Iepirkuma metode: Cenu aptauja ir Publisko iepirkumu likumā nereglamentētais iepirkums (Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10000.00 bez PVN).
4. Zemsliekšņa iepirkums ir ierosināts, lai nodrošinātu SIA “Daugavpils dzīvokļu un komunālās saimniecības uzņēmums” apsaimniekošanā esošajās dzīvojamās mājās dūmvadu tīrīšanu 2026./2027.gada apkures sezonā.
5. Piedāvājumu iesniegšanas vieta: pa pastu, personīgi SIA “Daugavpils dzīvokļu un komunālās saimniecības uzņēmums”, Liepājas ielā 21, Daugavpilī, pie administratora (1.stāvā) vai uz e-pastu diana.ogijenko@ddzksu.lv ar drošu elektronisko parakstu un laika zīmogu.
6. Piedāvājuma iesniegšanas termiņš: līdz 2026.gada 6.novembrim, plkst. 13:00.
7. Cenu aptaujas rezultāti tiks publicēti Pasūtītāja mājaslapā www.ddzksu.lv.
8. Pretendentiem ir pastāvīgi jāseko līdzi aktuālajai informācijai mājaslapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

II. Iepirkuma priekšmets

9. Iepirkuma priekšmets: SIA “Daugavpils dzīvokļu un komunālās saimniecības uzņēmums” dzīvojamo māju dūmvadu tīrīšana. Iepirkuma priekšmeta apjoms un apraksts noteikts tehniskajā specifikācijā (darba uzdevumā) (1.pielikums).
10. Iepirkuma priekšmets nav sadalīts daļās.
11. Paredzamā līgumcena eiro bez PVN: līdz 9999.99 EUR (deviņi tūkstoši deviņi simti deviņdesmit deviņi eiro un 99 centi).
12. Paredzamais līguma izpildes termiņš: 12 (divpadsmit) kalendārie mēneši no līguma noslēgšanas dienas vai līdz līgumcenas izlietošanai.
III. Piedāvājuma noformēšana
13. Piedāvājumam jāatbilst tehniskajai specifikācijai (Pielikums Nr.1).

14. Piedāvājumu jāsagatavo saskaņā ar pievienoto piedāvājuma formu (Pielikums Nr.2).

15. Pasūtītājs neparedz piedāvājumu atsaukšanu un grozīšanu. Pretējā gadījumā Pasūtītājs neatver un neizskata pretendenta piedāvājumus.
16. Piedāvājumam jābūt spēkā vismaz 180 (simt astoņdesmit) dienas no piedāvājuma iesniegšanas termiņa beigām.

17. Līguma slēgšanas tiesības tiks piešķirtas pretendentam, kurš būs iesniedzis cenu aptaujas prasībām atbilstošu piedāvājumu ar viszemāko kopēju cenu (EUR bez PVN).

18. Visiem pretendenta sagatavotajiem dokumentiem un to atvasinājumiem ir jābūt noformētiem Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
19. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
20. Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
21. Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti.
22. Ja piedāvājumu iesniedz drukātā veidā, tad vienā eksemplārā, lapas cauršūtas, numurētas un aizzīmogotas. Piedāvājums ir jāiesniedz aizlīmētā aploksnē.

23. Pretendents nav tiesīgs iesniegt piedāvājumu variantus.
24. Ja attiecībā uz iepirkuma priekšmetu nepieciešams ievērot komercnoslēpumu, pretendents to norāda savā piedāvājumā.
IV. Prasības pretendentiem un iesniedzamā informācija, kas nepieciešama, lai novērtētu pretendentu
25. Pasūtītājs var izslēgt pretendentu no dalības iepirkumā jebkurā no šādiem gadījumiem:

· Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;

· Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 eiro;

· Pretendents ir sniedzis nepatiesu informāciju vai vispār nav sniedzis pieprasīto informāciju;
· Ja tiek konstatēts, ka finanšu-tehniskais piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. Ja Pretendents piedāvājuma datu aizsardzībai izmanto papildu šifrēšanu (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.
26. Piegādātāji nodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

27. Pretendentam jābūt reģistrētam normatīvajos aktos noteiktajā kārtībā Komercreģistrā vai līdzvērtīgos reģistros ārvalstīs. 
27.1. Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija vai attiecīgās valsts institūcijas izsniegts dokuments, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā. Pretendents var norādīt publiski pieejamu reģistru, kur pasūtītājs var pārliecināties par reģistrācijas faktu.
28. Iesniedzamie dokumenti dalībai iepirkumā:
28.1. Finanšu-tehniskais piedāvājums (2.pielikums) iesniedzams atbilstoši darba uzdevumam. Cena jānorāda euro un tajā jāietver iepirkuma priekšmeta cena, normatīvajos aktos paredzētie nodokļi un visas izmaksas, kas saistītas ar uzdevuma izpildi. Izmaksas jānorāda EUR bez PVN;
28.2. Pretendenta piedāvāto speciālistu kvalifikāciju apliecinošo dokumentu kopijas, kas ir spēkā darbu veikšanas brīdī: 
- līdz 2026. gada 31. decembrim – skursteņslauķa izglītību vai kvalifikāciju apliecinošs dokuments, vai prakses sertifikāts (Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” (turpmāk – MK noteikumi Nr. 238) 72.4. apakšpunkts); 
- no 2027. gada 1. janvāra – profesionālā sagatavotība, kas noteikta saskaņā ar Ugunsdrošības, ugunsdzēsības un glābšanas darbu likuma 7. panta otro daļu.
28.3. pretendenta rakstisks apliecinājums, ka pretendentam ir pieredze iepirkuma priekšmetā minēto pakalpojumu sniegšanā ar informāciju par būtiskākiem veiktajiem pakalpojumiem iepriekšējo 2(divu) gadu periodā vai īsākā laika periodā, ja pretendents ir dibināts vēlāk: tika veikti vismaz 3(trīs) objekti. Pieredzes aprakstam jāpievieno vismaz 3 (trīs) pasūtītāju atsauksmes vai cits dokuments, kas apliecina pieredzes aprakstā norādītā līguma kvalitatīvu izpildi. Aprakstā norādīt pasūtītāju, līguma darbības termiņu, līgumcenu un līguma īsu raksturojumu. Informāciju par veiktajām pakalpojumiem ierakstīt zemāk esošajā tabulā (atsevišķā piedāvājuma lapā):
	Nr. p.k.
	Pasūtītāja nosaukums, tālrunis
	Līguma darbības termiņš
	Līgumcena (bez PVN)
	Līguma īss raksturojums (priekšmets)


V. Piedāvājumu vērtēšana un lēmumu pieņemšana
29. Komisija piedāvājumu vērtēšanu veic slēgtās sēdēs šādos posmos:

· pirms pretendentu iesniegto piedāvājumu vērtēšanas, iepirkumu komisija pārbauda, vai uz pretendentiem nav attiecināmi izslēgšanas nosacījumi;
· finanšu piedāvājumu atbilstības pārbaude tehniskās specifikācijas prasībām;
· finanšu piedāvājumu vērtēšana;
· komisija izvēlas piedāvājumu, kas atbilst uzaicinājumā noteiktajām prasībām un piedāvājuma izvēles kritērijam un nosaka pretendentu, kuram piešķiramas līgumu slēgšanas tiesības. 

30. Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.

31. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

32. Komisijai ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.

33. Par uzvarētāju komisija atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā uz kuru nav iestājies neviens no izslēgšanas nosacījumiem.

34. Izraudzītajam pretendentam 5 (piecu) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Pēc šī termiņa notecējuma pasūtītājs ir tiesīgs noslēgt iepirkuma līgumu ar nākamo pretendentu, vai arī pārtraukt tirgus izpētes procedūru, neizvēloties nevienu piedāvājumu. 

35. Komisija pieņem lēmumu par cenu aptaujas procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām.

36. Komisija var pieņemt lēmumu par cenu aptaujas procedūras pārtraukšanu, ja tam ir objektīvs pamatojums.
37. Gadījumā, ja tiks iesniegti pretendentu atbilstoši iepirkuma noteiktajām prasībām piedāvājumi ar vienādām vērtējamām cenām, līguma slēgšanas tiesības tiks piešķirtas pretendentam, kuram ir lielākā pieredze iepirkuma priekšmetā minēto pakalpojumu sniegšanā.
Pielikumā: 1. Tehniskā specifikācija/darba uzdevums;

2. Finanšu-tehniskais piedāvājums (veidne).
iepirkumu speciālists 








Diāna Ogijenko
1.pielikums

piedāvājuma iesniegšanai

iepirkuma ID Nr. SIA DDzKSU 2026/099P
DARBA UZDEVUMS
SIA “Daugavpils dzīvokļu un komunālās saimniecības uzņēmums”

dzīvojamo māju dūmvadu tīrīšanai
	Nr. p.k.
	Darbu nosaukums
	Mērv.

	1.
	Dūmvada kanālu tīrīšana no sodrējiem un kvēpiem – no dūmvada uzgalvja līdz katra dzīvokļa apkures ierīcei
	1 gb. 

	2.
	Dūmvada kanālu darbspējas (vilkmes) pārbaude pēc tīrīšanas
	1 gb. 

	3.
	Dūmvada un dūmvada uzgalvja vizuāla apskate, konstatēto bojājumu fiksēšana (foto)
	1 gb. 

	4.
	Atkārtota dūmvada kanālu tīrīšana apkures sezonas laikā dūmvadiem, kuriem pievienotas ilgdedzes cietā kurināmā apkures ierīces (pēc Pasūtītāja pieprasījuma)
	1 gb. 

	5.
	Dūmvada un apkures ierīces tehniskā stāvokļa pārbaude, sastādot tehniskā stāvokļa pārbaudes aktu (pēc Pasūtītāja pieprasījuma)
	1 kanāls

	6.
	Ārpuskārtas izsaukums (dūmvada aizsērējums, vilkmes trūkums, dūmu ieplūde telpās)
	1 izsaukums

	7.
	Pacēlāja izmantošana (ja piekļuve dūmvada uzgalvim no jumta nav iespējama)
	1 h


Īpašie noteikumi:
1. Darbu veicēja speciālistiem, kuri veic dūmvadu tīrīšanu, jābūt profesionālajai sagatavotībai atbilstoši ugunsdrošību regulējošo normatīvo aktu prasībām, kas ir spēkā darbu veikšanas brīdī: līdz 2026. gada 31. decembrim – skursteņslauķa izglītību vai kvalifikāciju apliecinošs dokuments vai prakses sertifikāts (Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” (turpmāk – MK noteikumi Nr. 238) 72.4. apakšpunkts); no 2027. gada 1. janvāra – profesionālā sagatavotība, kas noteikta saskaņā ar Ugunsdrošības, ugunsdzēsības un glābšanas darbu likuma 7. panta otro daļu. Kopā ar cenu piedāvājumu jāiesniedz kvalifikāciju apliecinošo dokumentu kopijas. Ja līguma darbības laikā kvalifikācijas prasības mainās, darbu veicējs nodrošina atbilstību jaunajām prasībām un iesniedz Pasūtītājam to apliecinošus dokumentus.

2. Pretendentam jāiesniedz apliecinoši dokumenti (atsauksmes vai līgumu saraksts) par līdzīgu pakalpojumu sniegšanu daudzdzīvokļu dzīvojamās mājās vismaz 3 objektos pēdējo 2 gadu laikā.

3. Līguma ietvaros dūmvadu tīrīšanu veic apkures sezonas laikā noteiktajā biežumā un termiņos:
– apkures sezonā – no līguma noslēgšanas dienas līdz apjoma pilnīgai pabeigšanai (saskaņā ar pielikuma objektu sarakstu). Dūmvadus, kuriem pievienotas ilgdedzes cietā kurināmā apkures ierīces, tīra līdz 2027. gada 1. martam – (MK noteikumu Nr. 238 68. punkts), kā arī citus dūmvadus pēc Pasūtītāja pieprasījuma. Kanālu tīrīšana notiek līdz katra dzīvokļa apkures ierīcei. Pēc tīrīšanas jāveic kanāla darbspējas (vilkmes) pārbaude, un jābūt konstatētai kanāla apmierinošai darbībai.

4. Par katra objekta (dzīvojamās mājas) dūmvadu tīrīšanas rezultātiem sastāda aktu atbilstoši normatīvo aktu prasībām, kas ir spēkā darbu veikšanas brīdī (MK noteikumu Nr. 238 72. punkts), aktā norādot: objekta adresi un darbu veikšanas datumu; dūmvada atrašanās vietu (dzīvokļa Nr.) un aprakstu; tīrīšanu veikušās personas vārdu un uzvārdu, tās kvalifikāciju apliecinoša dokumenta nosaukumu un numuru, atzinumu par veiktā darba rezultātu. Aktu paraksta darbu veicējs, aktam pievieno kvalifikāciju apliecinoša dokumenta kopiju. Aktu iesniedz Pasūtītājam 5 darba dienu laikā pēc darbu pabeigšanas objektā papīra formā vai elektroniski, parakstītu ar drošu elektronisko parakstu.

5. Ja tīrīšanas laikā konstatēti dūmvada bojājumi (plaisas, mūra drupšana, uzgalvja bojājumi, nepietiekama vilkme u.c.), darbu veicējs tos norāda aktā, fiksē fotogrāfijās un rakstiski informē Pasūtītāju 5 darba dienu laikā. Ja bojājums rada tiešus ugunsdrošības draudus, darbu veicējs nekavējoties brīdina dzīvokļa iedzīvotājus, ka bojātu dūmvadu un apkures ierīci izmantot aizliegts, un tajā pašā dienā informē Pasūtītāju.

6. Darbu izpildes grafiku saskaņo ar Pasūtītāju. Iedzīvotājus par plānoto darbu laiku informē ar paziņojumiem, kurus izvieto pie ieejām dzīvojamā mājā ne vēlāk kā 7 darba dienas pirms darbu sākuma. Ja piekļuve dzīvoklim nav nodrošināta, darbu veicējs to atzīmē aktā un vienojas par atkārtotu ierašanos.

7. Veicot darbus, nepieļaut jumta seguma bojājumus, sodrēju nokļūšanu dzīvokļos un koplietošanas telpās, kā arī ventilācijas kanālu aizsērējumu. Nekvalitatīvu dūmvadu kanālu tīrīšanas seku vai līguma noteikumiem neatbilstošu veiktā pakalpojuma trūkumu novēršanu izpildītājs veic uz sava rēķina (bez maksas) 7 darba dienu laikā no pretenzijas par konstatētajām neatbilstībām saņemšanas dienas (rakstiskā veidā elektroniski).
8. Sodrējus un citus atkritumus savāc degtnespējīgā ietvarā, izved un utilizē par saviem līdzekļiem. Pēc darbu pabeigšanas darba vietu sakopj.

9. Darbus veic, ievērojot darba aizsardzības prasības, tai skaitā darbā augstumā (drošības aprīkojums, individuālie aizsardzības līdzekļi). Par darba drošību atbild darbu veicējs.

10. Kvalitātes garantija: ja 30 dienu laikā pēc tīrīšanas konstatēta nepietiekama vilkme vai kanāla aizsērējums nekvalitatīvi veiktas tīrīšanas dēļ, darbu veicējs atkārtotu tīrīšanu veic bez papildu maksas 3 darba dienu laikā.

11. Darbu nodošana notiek, pieaicinot Pasūtītāja pārstāvi un parakstot pieņemšanas-nodošanas aktu par katru objektu.

12. Cenu piedāvājumu sagatavo euro bez PVN, aizpildot darbu tabulas ailes “Piedāvātā cena euro bez PVN par 1 vienību”. Vienības cenā iekļauj visas ar pakalpojumu saistītās izmaksas (darbs, transports, instrumenti, atkritumu utilizācija, aktu sagatavošana). Piedāvātās vienības cenas ir nemainīgas visā līguma darbības laikā.
13. Objekti atrodas Daugavpils pilsētas administratīvās teritorijas robežās. Objektu saraksts* – Darba uzdevuma pielikumā.

14. Visus darbus veic, ievērojot normatīvos aktus, kas ir spēkā darbu veikšanas brīdī. MK noteikumi Nr. 238 zaudē spēku 2027. gada 2. janvārī; pēc tam piemēro tos aizstājošos ugunsdrošību regulējošos normatīvos aktus.

15. Ar izvēlēto pretendentu slēdz rakstveida pakalpojuma līgumu.

16. Līguma darbības termiņš – 12 mēneši vai līdz Līgumcenas izlietošanai.
*Pielikums “Dzīvojamo māju dūmvadu tīrīšana” (Objektu saraksts) ir pievienots kā atsevišķs iepirkuma dokuments
2.pielikums

piedāvājuma iesniegšanai

Iepirkuma ID Nr. SIA DDzKSU 2026/099P
FINANŠU-TEHNISKAIS PIEDĀVĀJUMS

(veidne)
“SIA “Daugavpils dzīvokļu un komunālās saimniecības uzņēmums”

dzīvojamo māju dūmvadu tīrīšana”,

identifikācijas Nr. SIA DDzKSU 2026/099P
	Iesniedzams:
	Sabiedrība ar ierobežotu atbildību “Daugavpils dzīvokļu un komunālās saimniecības uzņēmums”, reģ.Nr.41503002485, Liepājas iela 21, Daugavpils, LV-5417.

	Pretendenta nosaukums:
	

	Reģistrācijas Nr.:
	

	Adrese:
	

	Kontaktpersonas, kura koordinēs ar līguma izpildi saistītus jautājumus vārds, uzvārds, amats, tālrunis:
	

	Tālrunis un/ vai e-pasts pasūtījuma veikšanai:
	

	Bankas nosaukums, filiāle:
	

	Bankas kods:
	

	Norēķinu konts:
	

	Personas, kas paraksta, pilnvarojums, amats, vārds, uzvārds:
	


Iepazinušies ar cenu aptaujas “SIA “Daugavpils dzīvokļu un komunālās saimniecības uzņēmums” dzīvojamo māju dūmvadu tīrīšana”, ID Nr. SIA DDzKSU 2026/099P, prasībām, piedāvājam 12 (divpadsmit) kalendāro mēnešu laikā no līguma noslēgšanas brīža, ievērojot darba uzdevumā noteiktas prasības un Latvijas Republikas normatīvos aktus attiecīgajā jomā, veikt darba uzdevumu par šādu summu:
	Nr.

p.k.
	Pakalpojuma nosaukums
	Mērvienība
	Piedāvātā cena par vienu vienību

EUR bez PVN

	1.
	Dūmvada kanālu tīrīšana no sodrējiem un kvēpiem – no dūmvada uzgalvja līdz katra dzīvokļa apkures ierīcei
	1 gb. 
	

	2.
	Dūmvada kanālu darbspējas (vilkmes) pārbaude pēc tīrīšanas
	1 gb. 
	

	3.
	Dūmvada un dūmvada uzgalvja vizuāla apskate, konstatēto bojājumu fiksēšana (foto)
	1 gb. 
	

	4.
	Atkārtota dūmvada kanālu tīrīšana apkures sezonas laikā dūmvadiem, kuriem pievienotas ilgdedzes cietā kurināmā apkures ierīces (pēc Pasūtītāja pieprasījuma)
	1 gb. 
	

	5.
	Dūmvada un apkures ierīces tehniskā stāvokļa pārbaude, sastādot tehniskā stāvokļa pārbaudes aktu (pēc Pasūtītāja pieprasījuma)
	1 kanāls
	

	6.
	Ārpuskārtas izsaukums (dūmvada aizsērējums, vilkmes trūkums, dūmu ieplūde telpās)
	1 izsaukums
	

	7.
	Pacēlāja izmantošana (ja piekļuve dūmvada uzgalvim no jumta nav iespējama)
	1 h
	

	Kopā bez PVN
	

	PVN 21%
	

	Līgumcena ar PVN
	


Pretendents apliecina, ka:
· Piekrīt visiem nolikuma, tehniskajā specifikācijā (darba uzdevumā) nosacījumiem;

· Nekādā veidā nav ieinteresēts nevienā citā piedāvājumā, kas iesniegts šajā iepirkumā;

· Visa sniegtā informācija ir pilnīga un patiesa;
· Nav tādu apstākļu, kuri liegtu pretendentam piedalīties iepirkumā un izpildīt tehniskajā specifikācijā norādītās prasības;

· Piedāvājuma summā iekļautas visas pretendenta paredzamās izmaksas un visi normatīvajos aktos paredzētie nodokļi un nodevas (izņemot PVN), kas nepieciešami kvalitatīvai pakalpojumu izpildei.

	Vārds, uzvārds, amats
	

	Paraksts 
	

	Datums

